"房景春父子死节"是清代文学家计六奇创作的一篇散文. 房景春父子死节 房景春,字和满,南直江都人.万历壬子举人,崇祯辛未就教盐城,罢归,迁黄州照磨,署篆黄安.甫二日而贼掩至.誓以身与城存亡,战守八昼夜,贼遁去.戊寅,升房县知县.时熊文灿招九营,大寇交斥郧属,而罗汝才,白贵,黑云祥三营,分马入房,逼据西关,景春知事不可为,与主簿朱邦闻,游击杨道选,内修守具,外定盟书,苟安旦夕.己卯五月,张献忠突入房.盖献忠已破谷城,县令阮之钿死,遂胜鼓行而西,而新插三营,群起响应,城中兵赢饷缺,景春血书寸纸,遣人缒城出求救,不报.献忠逼复城,景春曰:吾头可断,城不可让也.贼益攻,景春发炮歼贼,贼以棺覆首,四面环围,守门指挥张三锡为内应